b"\n_START_ARTICLE_\nMerc\xc3\xa8 Tatjer i Mir\n_START_SECTION_\nTraject\xc3\xb2ria\n_START_PARAGRAPH_\nLlicenciada en Hist\xc3\xb2ria Contempor\xc3\xa0nia per la Universitat de Barcelona el 1971, i doctorada en Geografia, per aquesta mateixa universitat el 1987, exerceix com a professora a la UB des de 1970, on des de 1993 \xc3\xa9s Catedr\xc3\xa0tica de Did\xc3\xa0ctica de les Ci\xc3\xa8ncies Socials de la seva Escola Universit\xc3\xa0ria de Formaci\xc3\xb3 del Professorat. Ha col\xc2\xb7laborat amb diversos grups involucrats en programes de recerca i difusi\xc3\xb3 del patrimoni industrial i de la ciutat. \xc3\x89s responsable de nombroses publicacions, la majoria de les quals estan dedicades als barris de Barcelona i a la mateixa ciutat. En aquest sentit, la seva tesi de llicenciatura de l'any 1971, sobre el barri de la Barceloneta, cont\xc3\xa9 una extraordin\xc3\xa0ria i valuosa documentaci\xc3\xb3 per a la hist\xc3\xb2ria dels nuclis que formen l'actual Barcelona i la integraci\xc3\xb3 dels barris en l'espai urb\xc3\xa0."